Document ID: 32011R0630

РЕГЛАМЕНТ (ЕС) № 630/2011 НА СЪВЕТА
от 21 юни 2011 година
за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 31 от него,
като взе предвид предложението на Европейската комисия,
като има предвид, че:
(1)
С цел да се осигури достатъчно и непрекъснато снабдяване с някои стоки, чието производство в Съюза е недостатъчно, и за да се избегнат смущенията на пазара, с Регламент (ЕС) № 7/2010 на Съвета (1) са открити автономни тарифни квоти за някои селскостопански и промишлени продукти, в рамките на които квоти тези продукти могат да бъдат внасяни с нулеви или намалени мита.
(2)
Предварително установените размери за автономните тарифни квоти на Съюза с поредни номера 09.2767, 09.2813, 09.2977, 09.2628, 09.2629 и 09.2635 са недостатъчни, за да отговорят на нуждите на промишлеността на Съюза. Следователно тези размери на квотите следва да се увеличат, считано от 1 юли 2011 г. за тарифните квоти с поредни номера 09.2767 и 09.2813 и от 1 януари 2011 г. за тарифните квоти с поредни номера 09.2977, 09.2628, 09.2629 и 09.2635.
(3)
Освен това описанието на продукта за автономната тарифна квота на Съюза с пореден номер 09.2631 следва да бъде преразгледано.
(4)
Също така вече не е в интерес на Съюза да продължава да предоставя тарифна квота за второто полугодие на 2011 г. по отношение на тарифна квота с пореден номер 09.2947. Поради това тази квота следва да бъде закрита, считано от 1 юли 2011 г., и съответният ред следва да бъдат заличен от приложението към Регламент (ЕС) № 7/2010.
(5)
Поради това Регламент (ЕС) № 7/2010 следва да бъде съответно изменен.
(6)
Тъй като някои от мерките, предвидени в настоящия регламент, следва да породят действие от 1 януари 2011 г., а други - от 1 юли 2011 г., настоящият регламент следва да се прилага от същите дати съответно и да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕС) № 7/2010 се изменя, както следва:
1.
Редовете за тарифни квоти с поредни номера 09.2767, 09.2813 и 09.2631 се заменят с редовете, посочени в приложение I към настоящия регламент;
2.
Редовете за тарифни квоти с поредни номера 09.2977, 09.2628, 09.2629 и 09.2635 се заменят с редовете, посочени в приложение II към настоящия регламент;
3.
Редът за тарифна квота с пореден номер 09.2947 се заличава.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 юли 2011 г.
Член 1, точка 2 обаче се прилага от 1 януари 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 21 юни 2011 година.

Labels: 3
1